cyanic-selkie/wikianc huggingface dataset:
পার্সি ফেন্ডার
প্রারম্ভিক জীবন
স্ট্যাশনার্স প্রতিষ্ঠানের পরিচালক পার্সি রবার্ট ফেন্ডার ও লিলি (বিবাহ-পূর্ব হার্বার্ট) দম্পতির জ্যেষ্ঠ সন্তান ছিলেন পার্সি ফেন্ডার। ১৮৯২ সালে সারের বেলহাম এলাকায় জন্মগ্রহণকারী ফেন্ডার মূলতঃ মায়ের পরিবারের সহযোগিতায় ক্রিকেট খেলতে শুরু করেন। এ পরিবারটি ব্রাইটনের ক্লাব ক্রিকেটে জড়িত ছিল। আট বছর বয়স থেকে তিনি সাসেক্সের সাথে সফরকারী দলগুলোর মধ্যকার খেলাগুলো দেখার জন্য মাঠে উপস্থিত হতেন। ওয়েব্রিজের সেন্ট জর্জেস কলেজে পড়াশোনার করার পর লন্ডনের সেন্ট পলস স্কুলে অধ্যয়ন করেন তিনি। পড়াশোনায় তেমন ভালো ছিলেন না; তবে, অনেক ধরনের ক্রীড়ায় তার সপ্রতিভ অংশগ্রহণ ছিল।
সেন্ট পলসে অবস্থানকালে ক্রিকেটার হিসেবে ফেন্ডার নিজেকে তুলে ধরতে তৎপরতা দেখান। ১৯০৮ সালে বিদ্যালয়ের পোশাক লাভের পর থেকে পরবর্তী তিন বছর বিদ্যালয় দলে ছিলেন। ১৯০৯ সালে ব্যাটিং গড়ে বিদ্যালয়ের শীর্ষে ছিলেন তিনি। বেডফোর্ড স্কুলের বিপক্ষে অনুষ্ঠিত একটি খেলায় দূর্দান্ত সেঞ্চুরি হাঁকান। ঐ একই খেলায় বল ছুঁড়ে মারার কারণে বিদ্যালয়ের শিক্ষক কর্তৃক ব্যাপকভাবে সমালোচিত হন। ফেন্ডারের এ সফলতার কারণে পাবলিক স্কুলস একাদশের সদস্যরূপে লর্ডসে মেরিলেবোন ক্রিকেট ক্লাবের বিপক্ষে খেলার সুযোগ হয় তার। ১৯১০ সাল পর্যন্ত সেন্ট পলসে তার এ সফলতা ধারাবাহিকভাবে অগ্রসর হচ্ছিল। তবে, পিতা ও বিদ্যালয়ের হাই মাস্টারের চুক্তিবদ্ধতার কারণে পড়াশোনায় বিঘ্ন ঘটে। এর কারণ ছিল - অভিভাবকের অনুমতি ব্যতিরেকেই ক্রিকেট খেলতে যান তিনি ও তার পিতা পড়াশোনায় ব্যাঘাতের বিষয়ে অসন্তুষ্টিজ্ঞাপন করেন। তবে, বিদ্যালয়ের ছাত্রাবস্থায় থাকায় গ্রীষ্মে লর্ডসে অনুষ্ঠিত ঐ খেলায় তার অংশগ্রহণের সুযোগ হয়নি। তার এ সফলতা স্বত্ত্বেও সেন্ট পলসের ক্রিকেট প্রশিক্ষক বিশ্বস্ত ক্রিকেটার হিসেবে তাকে মর্যাদা দেননি। ব্যাটিংকালে অনেক ধরনের ঝুঁকি গ্রহণ ও বোলিংয়ে বিভিন্ন ধরনের বৈচিত্রময় ভঙ্গীমায় বল ডেলিভারী করার অভিযোগ আনা হয়।
কাউন্টি ক্রিকেটে অংশগ্রহণ
বিদ্যালয়ের ছাত্রাবস্থাতেই গ্রীষ্মকালীন অবকাশে ব্রাইটনে দাদার বাড়ীতে সময় কাটাতেন। এরফলে সাসেক্সের পক্ষে কাউন্টি ক্রিকেট খেলার জন্য সুযোগ লাভ করেন। ১৯১০ সালে বিদ্যালয় ত্যাগ করার পর ক্লাব ক্রিকেটের দিকে আগ্রহ জন্মায়। স্থানীয় ক্রিকেট ও দ্বিতীয় একাদশের খেলায় প্রভূতঃ সফলতা লাভের প্রেক্ষিতে ২১ জুলাই শৌখিন ক্রিকেটার হিসেবে প্রথম-শ্রেণীর ক্রিকেটে সাসেক্সের পক্ষে কাউন্টি চ্যাম্পিয়নশীপে নটিংহ্যামশায়ারের বিপক্ষে অভিষেক ঘটে তার। ঐ মৌসুমে আরও একটি খেলায় অংশগ্রহণের সুযোগ হয় তার। ওরচেস্টারশায়ারের বিপক্ষে খেলাকালীন প্রতিপক্ষীয় দুই পেস বোলারের কাছ থেকে ভূয়সী প্রশংসা লাভ করেন তিনি। দুই খেলায় অংশ নিয়ে ফেন্ডার ১৯ রান দেন ও একটিমাত্র উইকেট পেয়েছিলেন।
১৯১০ সালের ক্রিকেট মৌসুমের পর বাবার কাগজ উৎপাদনকারী প্রতিষ্ঠানে হাতে-কলমে শেখার উদ্দেশ্য নিয়ে ফেন্ডার ল্যাঙ্কাশায়ারের হরউইচে একটি কাগজের কারখানায় কাজ করেন। যন্ত্রে কাগজ ঢোকানোর সময় বাম হাত আটকে যায় ও গুরুতর আঘাতপ্রাপ্ত হন। তিনটি আঙ্গুল মারাত্মক ক্ষতিগ্রস্ত হয়। এরফলে জীবনের বাদ-বাকী সময় ঐ আঙ্গুলগুলো অসাড় হয়ে যায়। হরউইচেই অবস্থান করে ১৯১১ সালের ক্রিকেট মৌসুমে যোগ দেন ও ম্যানচেস্টার ক্রিকেট ক্লাবের পক্ষে বেশ কয়েকটি খেলায় অংশ নেন। ব্রাইটনে ফিরে যাবার পর ল্যাঙ্কাশায়ারের অবশ্যম্ভাবী খেলোয়াড় হিসেবে তাকে নেয়া হয়। ঐ মৌসুমে সাসেক্সের পক্ষে দুই খেলায় অংশ নেন। পরের মৌসুমে কাউন্টি দলের দ্বিতীয় খেলায় অক্সফোর্ডের বিপক্ষে মাঠে নামেন ও প্রথম-শ্রেণীর খেলায় নিজস্ব প্রথম সেঞ্চুরি করেন। এর পরের খেলায় সারের বিপক্ষে ৫/৪২ বোলিং পরিসংখ্যান দাঁড় করান। এ সকল সফলতার পর ১৯১২ মৌসুমে নিয়মিত খেলোয়াড় হিসেবে খেলতে থাকেন। ২৪.২৪ গড়ে ৬০৬ রান তুলেন ও মিডিয়াম পেস বোলিং করে ২৫.৫০ গড়ে ১৬ উইকেট দখল করেন।
১৯১৩ সালে সাসেক্স দলের নিয়মিত সদস্য ছিলেন পার্সি ফেন্ডার। মৌসুমের প্রথম দুই মাসে তিনি বিবেচনার যোগ্য প্রভাব ফেলেন। ২১ ইনিংসে ব্যাটিং করে ছয়টি অর্ধ-শতরান ও একটি শতরান করেন। খেলায় তিনি বেশ সাড়া ফেলে দেন ও বড় ধরনের মারকুটে ব্যাটসম্যান হিসেবে নিজেকে গড়ে তুলেন। ফলশ্রুতিতে লর্ডসে জেন্টলম্যান বনাম প্লেয়ার্সের মধ্যকার খেলায় অংশগ্রহণের জন্য মনোনীত হন। তবে, শৌখিন খেলোয়াড়দের নিয়ে গড়া জেন্টলম্যানের পক্ষে তার ক্রীড়াশৈলী তেমন সফলতা পায়নি। নেতিবাচক খেলার প্রভাব মৌসুমের বাদ-বাকী সময়ে প্রভাব পড়ে। উইজডেন ক্রিকেটার্স অ্যালমেনাক মন্তব্য করে যে, পরবর্তী মাসগুলোয় তিনি দলের জন্য মূল্যবান বলে পরিগণিত হননি। তাস্বত্ত্বেও তিনি প্রথমবারের মতো সহস্রাধিক প্রথম-শ্রেণীর রান সংগ্রহে সমর্থতা দেখান। ২৩.৭৩ গড়ে ১,১৬৩ রান তুলেন। এছাড়াও, ৩৫.০৮ গড়ে ৩৪ উইকেট নেন তিনি।
সারে গমন
আগস্ট, ১৯১৪ সালে যুদ্ধ ছড়িয়ে পড়ায় ঐ মৌসুমটি আকস্মিকভাবে শেষ হয়ে যায়। কাউন্টি চ্যাম্পিয়নশীপের পয়েন্ট তালিকায় সারে দল শীর্ষস্থানে অবস্থান করছিল। তাদের নিকটতম প্রতিপক্ষীয় দলের কোন আপত্তি না থাকায় এমসিসি সারে দলকে কাউন্টি চ্যাম্পিয়ন হিসেবে ঘোষণা করে।
বিশ্বযুদ্ধে অংশগ্রহণ
১৯১৪ সালে প্রথম বিশ্বযুদ্ধ ছড়িয়ে পড়লে খুব দ্রুত কাউন্টি ক্রিকেটের খেলা বাতিল করা হলে ফেন্ডার সেনাবাহিনীতে তালিকাভূক্ত হন ও কোট রেজিমেন্ট ইন্সে যোগ দেন। রয়্যাল ফাসিলিয়ার্সে লেফটেন্যান্ট হিসেবে কমিশন্ডপ্রাপ্ত হন। তবে, সেনাবাহিনীর দৈনন্দিন জীবনযাত্রায় বিরক্তির মুখোমুখি হন। যুদ্ধবিভাগ কার্যালয়ে নিযুক্ত বিখ্যাত ক্রিকেটার পেলহাম ওয়ার্নারের সহায়তায় ১৯১৫ সালে রয়্যাল ফ্লাইং কোরে স্থানান্তরিত হন। শুরুতে লন্ডনে অবস্থান করলেও সেখানে তিনি জেপলিন আক্রমণের কাজে যুক্ত থাকেন ও পরবর্তীতে ১৯১৬ সালে ভারতে প্রেরিত হন।
১৯১৮ ও ১৯১৯ সালের বাদ-বাকী সময় লাঠিতে ভর করে চলতে হয় তাকে। এরফলে, ১৯১৯ সালে কাউন্টি ক্রিকেট শুরু হলেও তিনি অনুপস্থিত ছিলেন। কেমব্রিজের কায়াস কলেজে স্থান ফিরে পান। তবে, আঘাতের কারণে ক্রিকেটে অংশ নিতে পারেননি। শিক্ষাজীবন শেষে ব্যবসায়িক কর্মকাণ্ডে নিযুক্তির ইচ্ছা পোষণ করলেও স্বাক্ষাৎকারগ্রহণকারী তাকে কেবলমাত্র ক্রিকেটার হিসেবে ফিরে পেতে চান। এ সময়ে সুস্থ হবার পর ১৯২০ মৌসুমে খেলার জগতে ফিরে আসেন। তবে, তার পায়ের সমস্যার বিষয়টি জীবনের বাদ-বাকী সময় পর্যন্ত ভোগাতে থাকে। দীর্ঘ সময় ফিল্ডিং করলে যন্ত্রণা ভোগ করলে মাঠ ত্যাগ করতে বাধ্য হতেন।
অধিনায়কত্ব লাভ
thumb|400px|right|আনুমানিক ১৯২০ সালের সংগৃহীত স্থিরচিত্রে পার্সি ফেন্ডার ১৯২০ সালের জন্য আনুষ্ঠানিকভাবে নির্বাচিত অধিনায়ক সিরিল উইলকিনসন মৌসুমের অধিকাংশ সময় খেলার বাইরে ছিলেন। এছাড়াও শুরুর দিকের খেলাগুলোয়ও তাকে দেখা যায়নি। দলের একমাত্র শৌখিন ও নিয়মিত খেলোয়াড় ফেন্ডারকে উইলকিনসনের অনুপস্থিতিতে অধিনায়কের দায়িত্বভার দেয়া হয়। দায়িত্ব নেয়ার পর প্রথম দুই খেলায় দলের জয়ে নেতৃত্ব দেন। প্রথম বারো খেলার দশটিতেই দল জয় পায়। ঐ মৌসুমে বেশ কয়েকবার দলের নেতৃত্বের বাইরে ছিলেন। শেষের দিকের সপ্তাহগুলোয় তার প্রত্যাবর্তনে বেশ রান খরায় ভোগে। দুইটি গুরুত্বপূর্ণ খেলায় অংশ নেননি ও ফেন্ডারকে দলের অধিনায়ক হিসেবে পরিচালনা করায় অনুমতি দেন। ঐ মৌসুমে সারে দলে কার্যকরী বোলারের অভাব ছিল। কাউন্টি চ্যাম্পিয়নশীপের খেলায় ১০৯ উইকেট নিয়ে শীর্ষস্থানীয় বোলার ছিলেন তিনি। সকল প্রথম-শ্রেণীর খেলায় অংশ নিয়ে ২১.৪০ গড়ে ১২৪ উইকেট দখলসহ প্রথমবারের মতো এক মৌসুমে শতাধিক উইকেট পান। ব্যাটহাতে ধারাবাহিক সফলতা পাননি। মৌসুমের পরবর্তী সময়ে কিছু রান পাওয়ায় ২০.৫১ গড়ে ৮৪১ রান তুলতে সক্ষম হন।
প্রত্যেক খেলাতেই ফেন্ডার ব্যাট, বল কিংবা দর্শনীয় ফিল্ডিংয়ে প্রভূতঃ ভূমিকা রাখতেন। তার অধিনায়কত্বও বেশ কার্যকরী ছিল। দর্শকদের মাঝে এগুলো বেশ সাড়া জাগায় ও সারের বিনোদনধর্মী খেলায় প্রধান চালিকাশক্তি ছিলেন। পেস বোলিংয়ের পরিবর্তে আনঅর্থোডক্স পদ্ধতি ব্যবহার করেন তিনি যা সারে দলকে বেশকিছু খেলায় জয়লাভে সহায়তা করে। পাশাপাশি, ফেন্ডারের ব্যাটিং ও বোলিংও বেশকিছু খেলায় সারের জয়ে সহায়তা করেছিল। কাউন্টি চ্যাম্পিয়নশীপে সারে দল তৃতীয় স্থান দখল করে। শেষ খেলায় মিডলসেক্সের বিপক্ষে হেরে যায় তার দল। জয়লাভে সক্ষম হলে হয়তো তারা চ্যাম্পিয়ন হতে পারতো। জয়ের জন্য সারে দলের দরকার ছিল ২৪৪ রান। তবে, ফেন্ডারের নির্দেশনায় ব্যাটসম্যানেরা দ্রুতগতিতে রান তুলতে সচেষ্ট হলে এই নেতিবাচক ফলাফল আসে। এ পরাজয়ের পর তিনি নিজেই স্বীয় দোষ স্বীকার করেন। তাস্বত্ত্বেও, পরের মৌসুমের জন্য পার্সি ফেন্ডারকে স্থায়ীভাবে অধিনায়ক হিসেবে মনোনয়ন দেয়া হয়েছিল।
১৯২০ মৌসুমের শেষদিকের খেলায় নর্দাম্পটনশায়ারের বিপক্ষে সারে দল লক্ষ্যমাত্রা অতিক্রম করে ও ফেন্ডারের ব্যাটিংকালে একচ্ছত্র প্রভাববিস্তার করে। শুরুতেই আউট হওয়া থেকে বেঁচে গেলে তিনি নির্বিচারে, আক্রমণাত্মক মেজাজে মাত্র ৩৫ মিনিটে শতরানে পৌঁছেন যা ২০১৭ সাল পর্যন্ত প্রথম-শ্রেণীর ক্রিকেটে দ্রুততম সময়ে শতরানের রেকর্ডরূপে বিবেচিত হয়ে আসছে। তিনি ১১৩ রান করে অপরাজিত ছিলেন ও অ্যালান পিচের সাথে ৪২ মিনিটে ১৭১ রানের জুটি গড়েছিলেন। তবে, দ্রুতগতিতে সম্পন্ন করা ফেন্ডারের সেঞ্চুরিটি ঐ সময়ে রেকর্ডরূপে চিহ্নিত করা হয়নি। ঐ সময়ে ক্রিকেট রেকর্ড রাখা হবার অনুশীলন করা হতো না ও অন্যান্য ইনিংসগুলো সম্ভবতঃ আরও দ্রুততর ছিল। সারে খেলায় জয় পায়।
আন্তর্জাতিক ক্রিকেট
১৯২০ সাল থেকে ১৯৩৬ সাল পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সঙ্গে ১৯২০-২১ মৌসুমে অস্ট্রেলিয়া ও ১৯২২-২৩ মৌসুমে দক্ষিণ আফ্রিকা গমন করেন।
অস্ট্রেলিয়া সফরে এমসিসি দল পাঁচ খেলার সিরিজের সবকটিতেই হেরে বসে। ফেন্ডার অনিয়মিতভাবে খেলেন ও সফরের শুরুর দিকে বেশ কমই সফলতা পেয়েছেন। ডগলাস খুব কমই বোলার হিসেবে তাকে ডেকেছেন। প্রথম টেস্টের জন্য শেষ পর্যায়ে একাদশের বাইরে রাখা হয় ও দ্বাদশ ব্যক্তি হিসেবে ছিলেন। অবশেষে তৃতীয় টেস্টে খেলার জন্য তাকে মনোনীত করা হয়। অসুস্থতার কারণে জ্যাক হার্ন স্বেচ্ছায় নিজেকে প্রত্যাহার করে নেন ও প্রস্তুতিমূলক খেলায় ফেন্ডার বেশ ভালো করেছিলেন। দলীয় ব্যবস্থাপক ফ্রেডরিক টুন ডগলাসের পরিবর্তে ফেন্ডারকে পেতে চেয়েছিলেন। তার এ প্রস্তাবনা দলের শীর্ষস্থানীয় পেশাদার ক্রিকেটারদের দুইজন সমর্থনও ব্যক্ত করেছিলেন। তবে, ডগলাস তা প্রত্যাখ্যান করেছিলেন। ১৪ জানুয়ারি, ১৯২১ তারিখে ফেন্ডারের টেস্ট অভিষেক হয়। তবে, ব্যাট কিংবা বল হাতে তেমন সফলতা পাননি তিনি। এরজন্য অংশতঃ পূর্ববর্তী সপ্তাহগুলোয় অনুশীলনীমূলক খেলায় অনুপস্থিতিই দায়ী। তিনি চার্লস কেলেওয়ের ক্যাচ তালুবন্দী করতে ব্যর্থ হন ও পরবর্তীতে ১৪৭ রান তুলেন।
সিরিজের বাদ-বাকী খেলায়ও তাকে রাখা হয়। চতুর্থ টেস্টে ৫/১২২ এবং চূড়ান্ত ও সর্বশেষ খেলায় ৫/৯০ পান। ৩৪.১৬ গড়ে ১২ উইকেট নিয়ে ইংরেজদের টেস্ট বোলিং গড়ে শীর্ষস্থানে ছিলেন। একমাত্র ইংরেজ টেস্ট বোলার হিসেবে অস্ট্রেলিয়ার কঠিন পিচে বলকে ঘুরাতে সক্ষমতা দেখান। তবে সচরাচর তিনি সঠিকভাবে বোলিং করেননি। ব্যাট হাতে চতুর্থ টেস্টে ৫৯ রান তুলেন ও দুইবার চল্লিশ রানের কোটা অতিক্রম করতে পেরেছিলেন। সফরের শেষ খেলায় দক্ষিণ অস্ট্রেলিয়ার বিপক্ষে ১২ উইকেট দখল করেন। তন্মধ্যে, প্রথম ইনিংসে ৭/৭৫ পান। সাধারণভাবে তিনি গরম আবহাওয়ায় সতীর্থদের তুলনায় মানিয়ে নিলেও ফিল্ডিংকালে পায়ের দূর্বলতায় শক্ত মাঠে বেশ ব্যথা অনুভব করতেন। সফরের সকল খেলায় অংশ নিয়ে ২৭.০৮ গড়ে ৩২৫ রান ও ৩২.৭১ গড়ে ৩২ উইকেট পেয়েছিলেন।
শৌখিন খেলোয়াড় বিধায় সফরের জন্য ফেন্ডারকে কোন অর্থ প্রদান করা হতো না। তবে, কিছু ব্যয়ভার বহনের জন্য এমসিসি অর্থ প্রদান করে। ঐ সময়ে প্রায়শঃই অনেক পেশাদার ক্রিকেটারকে পকেট থেকে অর্থ খরচ করতে হতো। এ ব্যয়ভার বহনের জন্য ফেন্ডার ও দলীয় সঙ্গী রকলি উইলসন ঐ সফরকালে বেশকিছু সংবাদপত্র ও সাময়িকীতে প্রতিবেদন লিখতেন। তবে, তাদের মন্তব্যগুলো অস্ট্রেলিয়ায় তেমন জনপ্রিয়তা লাভে সক্ষমতা দেখায়নি। বিশেষতঃ চূড়ান্ত টেস্টে উইলসন অস্ট্রেলীয় দর্শকদের উদ্দেশ্য করে সমালোচনা করে লিখলে তা আরও নেতিবাচক আকার ধারণ করে। অস্ট্রেলিয়ার সংবাদপত্রে প্রতিবেদন আকারে প্রকাশিত হলে ফেন্ডারকে বেশ কয়েকবার দর্শকেরা ঘেরাও করেছিল। মাঝে-মধ্যে দর্শকেরা ফেন্ডার বাড়ী ফিরে যাও শিরোনামে বিদ্রুপাত্মক লেখা উঁচিয়ে ধরতো। ফেন্ডারও এগুলো হাল্কা মেজাজে নেন ও অবরোধকারীদের সাথে সুর মেলাতেন। পরবর্তী সফরগুলোয় এমসিসি অংশগ্রহণকৃত খেলাগুলোর বিষয়ে কোনরূপ লেখনি থেকে ক্রিকেটারদেরকে বারণ করে। দেশে ফেরার পথে ফেন্ডার সফরকে ঘিরে লিখেন ও 'ডিফেন্ডিং দি অ্যাশেজ' শিরোনামে গ্রন্থ প্রকাশ করেন। তবে, এ গ্রন্থে নিজস্ব মত প্রকাশ করেননি ও কোন বিতর্ক থেকে বিরত থাকেন।
১৯২১ সালে ইংল্যান্ড সফরে পাঁচ টেস্ট খেলার জন্য অস্ট্রেলিয়া দল আসে। আবারও কিছু সংবাদপত্রে ফেন্ডারকে ইংল্যান্ড দলের ভবিষ্যতের অধিনায়ক হিসেবে মনোনয়নের কথা তুলে ধরে। তাস্বত্ত্বেও ডগলাসকে ঐ দায়িত্বে রাখা হয়েছিল। সিরিজ যতোই গড়াতে থাকে ততোই কিছু লেখক ফেন্ডারকে উপেক্ষিত হবার কথা জানায়। মৌসুমের শুরুটা ফেন্ডার বেশ দূর্বলভাবে শুরু করেন ও প্রথম তিন টেস্টে দলের বাইরে রাখা হয়। সবগুলোতেই অস্ট্রেলিয়া জয় তুলে নেয়। ইংল্যান্ড দল নির্বাচকমণ্ডলী ঐ গ্রীষ্মে ৩০জন খেলোয়াড়কে দলে অন্তর্ভুক্ত করেন। তাদের অনেকেই গুণগতমানসম্পন্ন না হবার ফলে সমালোচিত হন। মৌসুমের মাঝামাঝি সময়ে ফেন্ডার ধারাবাহিকভাবে উইকেট পেতে শুরু করেন। জেন্টলম্যান বনাম প্লেয়ার্সের খেলায় সেঞ্চুরি হাঁকান। এরফলে চতুর্থ টেস্টের জন্য মনোনয়ন পান। বৃষ্টির কারণে খেলাটি ড্রয়ে পরিণত হয়। ফেন্ডার অপরাজিত ৪৪ রান করেন ও খেলায় ৩০ রানের বিনিময়ে দুই উইকেট পান। চূড়ান্ত টেস্টটিও বৃষ্টির কবলে পড়ে। ঐ খেলায়ও অংশ নেন তিনি। তবে দলে খুব কমই অবদান রাখেন। পরবর্তীকালে তিনি মন্তব্য করেন যে, অস্ট্রেলিয়া দলের অধিনায়কত্বে থাকা ওয়ারউইক আর্মস্ট্রংয়ের কাছ থেকে তিনি অনেক কিছু শিখেছেন।
১৯২১ সালে সারে দলের পক্ষে ফেন্ডার প্রভূতঃ ভূমিকা রাখেন। সারে দলের পক্ষে উপর্যুপরী দুই বছর খেলাকালীন মৌসুমের চূড়ান্ত খেলায় মিডলসেক্সের বিপক্ষে কাউন্টি চ্যাম্পিয়নশীপের শিরোপা নির্ধারণী খেলায় অংশ নিলেও আবারও তারা হেরে বসে। গুণমানসম্পন্ন বোলারের অভাবের বিষয়টিতে দলটি ভোগে ও পয়েন্ট তালিকায় দ্বিতীয় স্থানে অবস্থান করে। উইজডেন ফেন্ডারকে মাঝারিমানের বোলার নিয়ে দল পরিচালনার বিষয়টিতে উচ্ছসিত প্রশংসা করে ও মন্তব্য করে যে, সারের অধিকাংশ সফলতাই তার নিপুণ অধিনায়কত্বের ফলে সম্পন্ন হয়েছে। সারের জয়ের বেশকিছু খেলা খুবই তীব্র প্রতিদ্বন্দ্বিতাপূর্ণ ছিল ও ফেন্ডারের ইনিংস ঘোষণার ফলে সম্ভব হয়েছে। সবগুলো প্রথম-শ্রেণীর খেলায় অংশ নিয়ে প্রথমবারের মতো সহস্রাধিক রান ও শতাধিক উইকেট লাভের ন্যায় ডাবল লাভ করেন। ২১.৩৩ গড়ে ১,১৫২ রান ও ২৬.৫৮ গড়ে ১৩৪ উইকেট পান তিনি। এছাড়াও প্রথম ক্রিকেটার হিসেবে ডাবল লাভের পাশাপাশি ৫০ ক্যাচ লাভ করেন। পরবর্তীকালে ২০১৭ সাল পর্যন্ত কেবলমাত্র পিটার ওয়াকার ঐ গৌরবের সাথে নিজের নামকে অন্তর্ভুক্ত করেনন।
শীর্ষে আরোহণ
১৯২২ সালে ১,১৬৯ রান ও ১৫৭ উইকেট লাভ করে ডাবল লাভ করেন। চ্যাম্পিয়নশীপে সারে দল তৃতীয় স্থান দখল করে। আবারও দলে কার্যকরী বোলারের অভাবের কথা ফুঁটে উঠে। উইজডেন দলের সফলতায় মন্তব্য করে যে, ফেন্ডারের হারানোর কিছুই নেই। প্রথমবারের মতো চশমা পরিধান করেন। হ্যামশায়ারের বিপক্ষে ১৩০ মিনিটে ১৮৫ রান তুলেন। এছাড়াও অন্যান্য খেলার মধ্যে লিচেস্টারশায়ারের বিপক্ষে ৫০ মিনিটে ৯১ ও কেন্টের বিপক্ষে ৯০ মিনিটে ১৩৭ রান সংগ্রহ করা অন্যতম ছিল। ১৯২২ সালে কোন টেস্ট খেলা অনুষ্ঠিত হয়নি। সিডনি পারডন উল্লেখ করেন যে, একমাত্র শৌখিন ক্রিকেটার হিসেবে ইংল্যান্ড দলে তার অন্তর্ভুক্তি নিশ্চিত ছিল। মৌসুম শেষে আলফ্রেড জিককের পরিবর্তে জর্জ হ্যারিসের সাথে জনসমক্ষে হাজির হবার সৌভাগ্য লাভ করেন। হ্যারিস এমসিসির প্রভাববিস্তারকারী কোষাধ্যক্ষ ও কেন্টের সভাপতি ছিলেন।
দক্ষিণ আফ্রিকা সফর
১৯২২-২৩ মৌসুমে এমসিসি দলের সাথে দক্ষিণ আফ্রিকা সফরে যান। সাংবাদিকদের কাছ থেকে সমর্থন পেলেও তার অধিনায়ক মনোনীত করা হয়নি। ফ্রাঙ্ক মান দলকে নেতৃত্ব দেন। তবে তার মনোনয়ন গণমাধ্যম থেকে ব্যাপক সমালোচনার জন্ম দেয়। খেলায় তেমন যোগ্যতা না থাকা স্বত্ত্বেও ও মিডলসেক্সের অধিনায়ক হওয়ায় তিনি নির্বাচকমণ্ডলীর কাছ থেকে সমর্থন পাবার কথা তুলে ধরে। মান ফেন্ডারকে দক্ষিণ আফ্রিকা সফরে সহঃ অধিনায়ক হিসেবে মনোনয়ন দেন। তবে, সফরের প্রত্যেক খেলায় অংশ নেয়ার ফলে ফেন্ডার দলকে নেতৃত্ব দেয়ার সুযোগ পাননি। ইংল্যান্ড ২-১ ব্যবধানে সিরিজে পরাজিত হলেও দক্ষিণ আফ্রিকার ম্যাটিং পিচে বেশ অস্বস্তিভোগের মুখোমুখি হন। বল বাউন্স খেতে থাকে ও ইংল্যান্ডের টার্ফ উইকেটের তুলনায় ভিন্নদিকে বাঁক খেতে থাকে। তিনি চমৎকার ব্যাটিংশৈলী প্রদর্শন করতে থাকেন। প্রথম খেলায় ৯৬ রান তুলেন ও দুইবার পঞ্চাশোর্ধ্ব রান করেন। তন্মধ্যে তৃতীয় টেস্টে স্বভাববিরুদ্ধভাবে রক্ষণাত্মক ধাঁচে খেলে ৬০ রানের ইনিংস খেলেন। তবে, সফর যতোই সামনে যেতে থাকে ততোই তার ব্যাটিংয়ের ভিত্তি গড়ে উঠতে থাকে। সাধারণভাবে বোলার হিসেবে তিনি সফলতা পেয়েছেন তবে, টেস্টে বেশ রান দিতে থাকেন। দলীয় সঙ্গীদের মতে, দ্বিতীয় টেস্টে তিনি তার সেরা বোলিংনৈপুণ্য প্রদর্শন করতে পেরেছিলেন। প্রথম দিনে তিনি ৪/২৯ পান। দক্ষিণ আফ্রিকানরা ব্যাট হাতে তার বোলিং মোকাবেলা করতে সক্ষম হচ্ছিল না। পরবর্তীকালে তিনি তার খেলোয়াড়ী জীবনের সেরা বোলিং হিসেবে উল্লেখ করেন। পাঁচ টেস্টের সবগুলোয় অংশ নিয়ে ১৪.২২ গড়ে ১২৮ রান ও ৪১.৮০ গড়ে ১০ উইকেট পান।  তবে, সকল প্রথম-শ্রেণীর খেলায় অংশ নিয়ে ২২.৯৫ গড়ে ৪৫৯ রান ও ১৯.৫৮ গড়ে ৫৮ উইকেট শিকার করেন তিনি।
বিতর্ক ও স্থানচ্যুতি
১৯২৪ সালে ফেন্ডারের খেলার মান দূর্বলতর হতে থাকেন। ব্যাট ও বল হাতে চমৎকার সূচনা করেন। মাঝে-মধ্যে সফলতা লাভ করলেও খেলায় ধারাবাহিকতার অভাব পরিলক্ষিত হয়। চ্যাম্পিয়নশীপে সারে দল তৃতীয় স্থান দখল করে। সকল প্রথম-শ্রেণীর খেলায় অংশ নিয়ে ১,০০৪ রান ও ৮৪ উইকেট দখল করেন। আরও একবার ঐ মৌসুমে দক্ষিণ আফ্রিকার বিপক্ষে তার অধিনায়কত্বের দাবী উঠে। এছাড়াও, ১৯২৪-২৫ মৌসুমে এমসিসি দল অস্ট্রেলিয়া সফরে যায়। তবে, মনোনীত অধিনায়ক আর্থার জিলিগানের বিষয়ে প্রচারমাধ্যমে সমালোচনার ঝড় উঠে। প্রথম দুই টেস্টে অংশ নিলেও তেমন সফলতা পাননি; ফলশ্রুতিতে দল থেকে বাদ পড়েন। এরপর আর একটিমাত্র টেস্টে অংশ নিতে পেরেছিলেন তিনি। সিরিজ চলাকালে জিলিগান আহত হলে ফেন্ডারকে পাশ কাটিয়ে ডগলাসকে দল নির্বাচকমণ্ডলী অধিনায়ক হিসেবে মনোনয়ন দেন। ঐ শীতে অস্ট্রেলিয়া সফরের জন্য দলের সদস্য নেয়া হলেও ফেন্ডারকে নির্বাচিত করা হয়নি। এ সিদ্ধান্তের ফলে তিনি প্রচণ্ড মর্মাহত হন।
১৯২৫ সালে ফেন্ডার নিজের সেরা ক্রীড়া নৈপুণ্য প্রদর্শন করেন। ১,০৪২ রান ও ১৩৭ উইকেট নিয়ে ডাবল লাভ করেন। সারে দল পয়েন্ট তালিকায় দ্বিতীয় স্থানে পৌঁছে। মৌসুম শেষে ওভালের শিরোপা নির্ধারণী খেলায় পরপর পাঁচ বছর খেলে। তবে, দলটি ট্রফি জয়ী ইয়র্কশায়ারকে প্রতিদ্বন্দ্বিতায় আহ্বান করতে পারেনি। এটিই ফেন্ডারের নেতৃত্বে সর্বশেষবার পয়েন্ট তালিকার প্রায় শীর্ষে আরোহণ করেছিল। গণমাধ্যমে ফেন্ডারকে ১৯২৬ সালের অ্যাশেজ সিরিজের ইংরেজ অধিনায়ক হিসেবে দেখা হচ্ছিল। তাস্বত্ত্বেও আর্থার কারকে মনোনীত করা হয়। ইংল্যান্ডের ক্রিকেট অধিনায়কদের বিষয়ে এক জরীপে অ্যালান গিবসন মন্তব্য করেন যে, ফেন্ডার ও কারকেই ঐ সময়ের কাউন্টি অধিনায়ক হিসেবে প্রকৃতভাবে অধিনায়কের দাবীদার মনে করা হয় যা অন্য কাউন্টি অধিনায়কদের টেস্ট খেলায় দক্ষতার অভাব ও চেষ্টা কিংবা বাতিল হবার মতো বিষয়ে দাঁড়ায়। চূড়ান্ত টেস্টের পূর্বে কারকে বাদ দেয়া হয়। বিশিষ্ট সাংবাদিক হোম গর্ডনের ধারণা ছিল প্রকৃত শৌখিন খেলোয়াড় হিসেবে গিবসনের মন্তব্যে ফেন্ডারকে ফোনের মাধ্যমে পরবর্তী ইংরেজ অধিনায়ক করা হবে। তবে, চূড়ান্ত টেস্টের জন্য পার্সি চ্যাপম্যানকে দায়িত্ব ভার অর্পণ করা হয় ও ইংল্যান্ড সিরিজ অক্ষুণ্ণ রাখতে সক্ষম হয়। তবে, স্ট্রিটনের অভিমত, এ সময়ে ফেন্ডারকে কখনো এ দায়িত্ব প্রদানের জন্য অগ্রাধিকার দেয়া হয়নি। টেস্ট প্রস্তুতিমূলক খেলা ও জেন্টলম্যানের সদস্যরূপে প্লেয়ার্সের বিপক্ষে খেলেন। কিন্তু, গ্রিভিল স্টিভেন্সকে ইংল্যান্ড দলে নেয়া হয়। সকল প্রথম-শ্রেণীর খেলায় অংশ নিয়ে তিনি আবারও ১,০৪৩ রান ও ১১২ উইকেটের ন্যায় ডাবল লাভ করেন।  ঐ মৌসুম শেষে লর্ড টেনিসনের নেতৃত্বাধীন দলের সদস্যরূপে জ্যামাইকায় সংক্ষিপ্ত সফরে যান। সেখানে তিনি তিনটি প্রথম-শ্রেণীর খেলায় অংশ নিয়েছিলেন।
শেষের বছরগুলো
১৯২৭ সালের শুরুতে সাবেক ইংল্যান্ডের সাবেক টেস্ট ক্রিকেট অধিনায়ক লিওনেল টেনিসনের নেতৃত্বে পার্সি ফেন্ডার ও আর্নেস্ট টিল্ডসলে-সহ ইংরেজ দল ওয়েস্ট ইন্ডিজে খেলতে যায়। দলটি জ্যামাইকা একাদশের বিপক্ষে তিনটি প্রতিনিধিত্বমূলক প্রথম-শ্রেণীর খেলায় অংশ নেয়।
পরবর্তী মৌসুমগুলোয় সারে দল চ্যাম্পিয়নশীপের তালিকার নিচের দিকে চলে যেতে থাকে। ১৯২৭ সালে তিনি সহস্রাধিক রানের কোঠায় পৌঁছতে ব্যর্থ হন। তবে গড়ের দিক দিয়ে পাঁচ মৌসুমের মধ্যে শীর্ষে ছিলেন। এছাড়াও, ২৫.৭৫ গড়ে ৮৯ উইকেট তুলে নেন তিনি। ঐ মৌসুমে খেলোয়াড়ী জীবনের অন্যতম সেরা বোলিং পরিসংখ্যান দাঁড় করিয়েছিলেন। মিডলসেক্সের বিপক্ষে ১১ বলের মধ্যে ছয় উইকেট পান। এরফলে প্রথম-শ্রেণীর ক্রিকেটে প্রথম খেলোয়াড় হিসেবে সবচেয়ে কম বলে ছয় উইকেট পাবার কৃতিত্ব প্রদর্শনে সক্ষমতা দেখান। পরবর্তীতে ১৯৭২ সালে প্যাট পোকক ১১ বলে সাত উইকেট পেয়েছিলেন। শেষ পর্যন্ত ১৯ বলে সাত উইকেট পেয়েছিলেন। খেলায় তিনি ৭/১০ লাভ করেন। পরবর্তী দুই মৌসুম ব্যাট হাতে ব্যক্তিগত সেরা মৌসুম পাড় করেন। ১৯২৮ সালে ৩৭.১৮ গড়ে ১,৩৭৬ রান সংগ্রহ করেন যা তার এক মৌসুমে সর্বোচ্চ গড় ছিল। ১৯২৯ সালে সর্বোচ্চ রান তুলেন ১,৬২৫। বল হাতে তিনি কম সফল ছিলেন। ১৯২৮ সালে ১১০ উইকেট পেলেও বোলিং গড় ২৮-এ পৌঁছে। ১৯২৯ সালে ৩০-এর বেশি গড়ে ৮৮ উইকেট পেয়েছিলেন।
১৯২৯ সালের শুরুতে চমৎকার মৌসুমের সূচনা করেন। ফলশ্রুতিতে, ইংল্যান্ড দলে খেলার জন্য মনোনীত হন ও দক্ষিণ আফ্রিকার বিপক্ষে এক টেস্ট খেলার সুযোগ লাভ করেন। এ টেস্টটিই তার সর্বশেষ টেস্ট ছিল। সর্বমোট ১৩ টেস্টে অংশ নিয়ে ১৯.০০ গড়ে ৩৮০ রান ও ৪০.৮৬ গড়ে ২৯ উইকেট পেয়েছিলেন। তবে, ঐ মৌসুমে সারে দল পয়েন্ট তালিকায় দশ স্থানে চলে যায়।
বডিলাইন সিরিজ
১৯২৮-২৯ মৌসুমে এমসিসি দল অস্ট্রেলিয়া গমন করে। ঐ সিরিজেই অস্ট্রেলীয় ব্যাটসম্যান ডোনাল্ড ব্র্যাডম্যানের টেস্ট অভিষেক ঘটেছিল। ঐ সফরে তিনি সাংবাদিক হিসেবে যান। ফেন্ডারের অভিমত, ব্র্যাডম্যান অন্যতম মিশ্র গড়নের ভালো-মন্দ ব্যাটিংয়ের অধিকারী চরিত্রের যা তিনি আর কখনও কারো মাঝে দেখেননি। তবে, তিনি তার সক্ষমতার সম্যক পরিচয় ঐ সময়ে দেখতে পাননি। ১৯৩০ সালে ব্র্যাডম্যান ইংল্যান্ডে অস্ট্রেলিয়ার সদস্যরূপে আসেন। ঐ সিরিজে তিনি অত্যন্ত সফলতম ব্যাটসম্যানের মর্যাদা পেয়েছিলেন। ঐ মৌসুমে ফেন্ডারের চিন্তা-ধারা বেশ পরিবর্তন করে ফেলেন। বিশেষ করে ফেন্ডারের কাছ থেকে সমালোচিত হবার পর সারের বিপক্ষে তিনি ২৫২ রান তুলেন। পূর্ববর্তী মৌসুমের তুলনায় এবার আরও কম খেলায় অংশ নিয়েছিলেন। টেস্ট খেলা নিয়ে সংবাদপত্রে লিখতে থাকেন পার্সি ফেন্ডার। ১৯৩০ মৌসুমে ৭০০ রানসহ ৬৫ উইকেট পান। তবে, অস্ট্রেলিয়ার টেস্ট সিরিজ জয়ে ব্র্যাডম্যানের কাছে ঋণী হয়ে থাকবে অস্ট্রেলিয়া দল। সাত ইনিংসে অংশ নিয়ে ৯৭৪ রান সংগ্রহ করেন ও অনেকগুলো রেকর্ড ভঙ্গ করেন ডন ব্র্যাডম্যান। তার সফলতার বিষয়ে ইংরেজ কর্তৃপক্ষ যথেষ্ট সজাগ ছিলেন। ফেন্ডারসহ আরও অনেকেই ব্র্যাডম্যানের সফলতায় বাঁধার প্রাচীর গড়ে তুলতে নতুন কৌশল গ্রহণে উদ্বুদ্ধ হন।
অবসর
thumb|300px|right|১৯৩৫ সালের সংগৃহীত স্থিরচিত্রে পার্সি ফেন্ডার ১৯৩১ সালের শুরুতে ফেন্ডার সারের অধিনায়কত্ব ত্যাগের বিষয়ে অভিজ্ঞতাসম্পন্ন জারদিনকে নেতৃত্ব গ্রহণের জন্য প্রস্তাব করলেও সারে কর্তৃপক্ষ তা প্রত্যাখ্যান করে। ঐ মৌসুম ফেন্ডার ৯১৬ রান ও ৮৪ উইকেট পেয়েছিলেন। তবে, অধিনায়ক হিসেবে থাকা স্বত্ত্বেও খেলায় অনুপস্থিত থেকে সাংবাদিকতায় কাজ করায় সারে কর্তৃপক্ষ বেশ অসন্তুষ্ট হয়। এছাড়াও, বৃষ্টিবিঘ্নিত খেলায় মাত্র এক বল খেলার পর সারের ইনিংস ঘোষণাও কর্তৃপক্ষকে ক্ষিপ্ত করে তুলে। ফলশ্রুতিতে, জানুয়ারি, ১৯৩২ সালে ফেন্ডারকে দল থেকে বাদ দেয়া হয়। কিছু সময়ের জন্য সংবাদমাধ্যমে গুঞ্জনের সৃষ্টি হয় ও দ্রুত তা ছড়িয়ে পড়ে। ক্লাব কর্তৃপক্ষ বিবৃতিতে জানায় যে, তার উপযুক্ত খুঁজে না পাওয়া পর্যন্ত তিনি এ দায়িত্বে থাকবেন ও মার্চ থেকে আনুষ্ঠানিকভাবে জারদিনকে এ দায়িত্ব দেয়া হবে। জারদিন এ দায়িত্বভার নেবার জন্য সম্মতি জানান। ফেন্ডার জারদিনের মনোনয়নে সমর্থন ব্যক্ত করেন ও তার নেতৃত্বে খেলা চালিয়ে যাবার কথা বলেন।
খেলার ধরন
ব্যাটসম্যান হিসেবে ফেন্ডার বেশ আক্রমণাত্মক মারে অগ্রসর হতেন। বলকে যথেচ্ছভাবে আঘাত করার চেষ্টা করায় বিভিন্ন ধরনের স্ট্রোকে পরিপূর্ণ ছিল। ফলে অধিনায়কদেরকে সঠিক জায়গায় কার্যকরী ফিল্ডার অবস্থান করাতে বেশ দূরূহ হয়ে পড়তো। স্বীয় ওজন ও সম্মুখের পায়ের পাতার উপর ভর দিয়ে শক্তিশালী কব্জির কারুকাজে একই ধরনের বলকে মাঠের বিভিন্ন জায়গায় প্রেরণ করতেন। ড্রাইভ, পুল ও কাট তার প্রিয় শট ছিল। ৩৫ মিনিটে গড়া সেঞ্চুরির ন্যায় আরও অনেকগুলো ইনিংস খুব দ্রুত সম্পন্ন করেছেন। ক্রিকেট ঐতিহাসিক জেরাল্ড ব্রডরিব হিসেব কষে দেখিয়েছেন যে, প্রথম-শ্রেণীর ক্রিকেটে ফেন্ডার দ্রুতগতিসম্পন্ন রান সংগ্রাহক ছিলেন ও ঘণ্টায় গড়ে ৬২ রান তুলেছেন। এছাড়াও, ১৩২ গজ দূরে বল প্রেরণের রেকর্ডও রয়েছে তার। প্রধানত স্লিপ অঞ্চলে ফিল্ডিং করতেন। দ্রুতলয়ে সাড়া দিতেন ও কিছু দূরত্ব বজায় রেখে ক্যাচ তালুবন্দী করতে অগ্রসর হতেন।
গণমাধ্যমে প্রায়শঃই তাকে অধিনায়কের উপযুক্ত প্রার্থীরূপে দেখার কথা বলা হলেও তাকে কখনো ইংল্যান্ডের দলনেতা করা হয়নি। এর কারণ সম্পর্কে অনেক ধরনের গুজব রয়েছে। ইহুদি হবার জন্যই তাকে এড়িয়ে যাওয়া হতো বলে একটি মন্তব্য আসে। তবে ফেন্ডার নিজেকে ইহুদি বলেননি।
ব্যক্তিগত জীবন
ফেন্ডার বাবার সাথে কাজ করতেন। ১৯১৪ সালে যুদ্ধ ছড়িয়ে পরার পূর্ব-পর্যন্ত ফ্রান্স ও বেলজিয়ামে যাতায়াত ছিল তার। ব্যবসায়ে ধৈর্য্যহীনতার প্রেক্ষিতে বাবার অনুমোদনক্রমে প্রতিষ্ঠান ত্যাগ করে স্বীয় ভ্রাতা রবার্টকে সাথে নিয়ে নিজস্ব মদ তৈরির প্রতিষ্ঠান খোলেন। যোগাযোগের বিস্তৃতির কারণে ১৯৭৬ সাল পর্যন্ত প্রতিষ্ঠানের সভাপতি ও ব্যবস্থাপনা পরিচালকের দায়িত্বে ছিলেন।
দ্বিতীয় বিশ্বযুদ্ধ চলাকালে ফেন্ডার রয়্যাল এয়ার ফোর্সে যোগ দেন। তিনি দক্ষিণ ইংল্যান্ডে নিযুক্ত হন। লোকজন ও আনুষঙ্গিক যন্ত্রপাতি স্থানান্তরের জন্য দায়িত্বপ্রাপ্ত হন। মিত্রবাহিনীর ইউরোপ অভিযানের সাথে জড়িত অপারেশন ওভারলর্ডে তিনি ভূমিকা রাখেন। পরবর্তীতে বিশ্বের বিভিন্ন অংশে তিনি কাজ করেন।
১৯২০-এর দশকে রক্ষণশীল দলের সংসদ সদস্য হবার জন্য প্রার্থীতায় চারবার প্রস্তাব পান। তবে, প্রত্যেকবারই তিনি অস্বীকৃতি জানিয়েছিলেন। ১৯৫২ থেকে ১৯৫৮ সময়কালে রক্ষণশীল সদস্য হিসেবে লন্ডন কাউন্টি কাউন্সিলের দায়িত্ব পালন করেন। এরপর লন্ডনের ডেপুটি লেফটেন্যান্ট মনোনীত হন।
ডেইলি এক্সপ্রেসে এমসিসি দলের অস্ট্রেলিয়া সফরকে নিয়ে প্রতিবেদন লিখেন। ক্রিকেটার হিসেবে কর্মজীবনকালে পার্সি ফেন্ডার লন্ডনের অনেকগুলো সংবাদপত্র ও সাময়িকীতে লিখতেন এবং বেতারেও ধারাভাষ্যকারের ভূমিকায় অবতীর্ণ হয়েছেন। ক্রিকেট সফর নিয়ে চারটি গ্রন্থ প্রকাশ করেছেন পার্সি ফেন্ডার। ১৯২০-২১ মৌসুমে ‘ডিফেন্ডিং দি অ্যাশেজ’ লেখার পর ১৯২৮-২৯ মৌসুমে সাংবাদিক হিসেবে লেখেন। ১৯৩০ ও ১৯৩৪ সালে ইংল্যান্ড সফরে আসা অস্ট্রেলিয়ার সফরকে ঘিরেও তিনি লেখেন। পঞ্চম গ্রন্থটি অনেকটা আত্মজীবনীমূলক।
১৯২৪ সালের ক্রিকেট মৌসুম শেষে ফেন্ডার বৈবাহিক বন্ধনে আবদ্ধ হন। সেপ্টেম্বর, ১৯২৪ সালে রুথ ক্ল্যাপহাম নাম্নী অভিজাত সম্প্রদায়ের পরিচিত ব্যক্তিত্ব ও ম্যানচেস্টার জুয়েলারের কন্যার পাণিগ্রহণ করেন। ১৯২৩ সালে মন্টে কার্লোতে স্বাক্ষাৎ হয়েছিল তাদের। এ দম্পতির দুই সন্তান ছিল। ১৯৩৭ সালে ব্রাইটস ডিজিজে আকস্মিকভাবে রুথের দেহাবসান ঘটে। ১৯৬২ সালে পুনরায় বিয়ের পিড়িতে বসেন। কিন্তু ১৯৬৮ সালে দ্বিতীয় পত্নী সুজান গর্ডনেরও মৃত্যু ঘটে। ১৯৭০-এর দশকের শেষার্ধ্বে ফেন্ডার অন্ধ হয়ে যান। স্বীয় কন্যার সহায়তায় চলাফেরা করতেন ও ব্যবসা পরিচালনা করতেন। ১৯৭৭ সালে অস্ট্রেলিয়া সফরে যান ও টেস্ট ক্রিকেটের শততম বর্ষপূর্তি উদ্‌যাপন করেন। অনুষ্ঠানে তিনি সর্ববয়োঃজ্যেষ্ঠ ব্যক্তিত্ব ছিলেন। শেষের বছরগুলোয় নার্সিং হোমে কাটান ও ১৫ জুন, ১৯৮৫ তারিখে দেহাবসান ঘটে তার। ১৪ জুলাই, ১৯৮৩ তারিখে বিখ্যাত ইংরেজ আন্তর্জাতিক ক্রিকেট তারকা জ্যাক ম্যাকব্রায়ানের দেহাবসানের পর তিনিই সর্ববয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করেন।
মেহবুবে আবলেশ
মেহবুবে আবলেশ (জন্ম ১৯৭৯) হলেন একজন উইঘুর রেডিও উপস্থাপিকা, সাংবাদিক, কবি এবং রাজনৈতিক বন্দী। তিনি ২০০৮ সালে গ্রেপ্তার হয়েছিলেন এবং সর্বশেষ তথ্য অনুযায়ী ২০১৫ সাল অবধিও তাঁর অবস্থান অজানা ছিল।
জীবনী
মেহবুবে আবলেশ ১৯৭৯ সালে জন্মগ্রহণ করেছিলেন। ২০০৮ সালের আগস্টে তিনি উরুমকিভিত্তিক জিনজিয়াং পিপলস রেডিও স্টেশনের বিজ্ঞাপন বিভাগে নিজের পদ থেকে বরখাস্ত হয়েছিলেন। বরখাস্ত হওয়ার পরে ব্লগিং ও কর্তৃপক্ষের সমালোচনা সম্পর্কিত অভিযোগের প্রতিবেদন দেখিয়ে পুলিশ তাঁকে গ্রেপ্তার করেছিল। প্রতিবেদনটিতে  ২০০৮ সালের বেইজিং গ্রীষ্মকালীন অলিম্পিকের সমালোচনা এবং পাশাপাশি ২০০৮ সালে উইঘুর সম্প্রদায়ের উপর সিচুয়ান ভূমিকম্পের প্রভাব নিয়ে চীন সরকারের প্রতিক্রিয়া সম্পর্কে সমালোচনার কথা উল্লেখ ছিল। কারাবন্দী হওয়ার পরে মেহবুবে আবলেশ এইজন্য সমালোচিত হয়েছিলেন যে তিনি একজন মুসলিম নারী অথচ মাথায় স্কার্ফ পরেননি। তাঁকে জিনজিয়াং ২ নম্বর কারাগারে আটক করা হয়েছিল। চীনা কর্তৃপক্ষের দ্বারা তাঁকে আটকে রাখা নাগরিক ও রাজনৈতিক অধিকার সম্পর্কিত আন্তর্জাতিক চুক্তির ১৯ নাম্বার অনুচ্ছেদ লঙ্ঘন করেছে।
নিশান্ত রানাতুঙ্গা
নিশান্ত রানাতুঙ্গা (නිශාන්ත රණතුංග; জন্ম: ২২ জানুয়ারি, ১৯৬৬) গামপাহা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও প্রশাসক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কোল্টস, মোরাতুয়া ও সিংহলীজ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন তিনি।
খেলোয়াড়ী জীবন
১৯৮৮-৮৯ মৌসুম থেকে ১৯৯৭-৯৮ মৌসুম পর্যন্ত নিশান্ত রানাতুঙ্গা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে তিনি অল-রাউন্ডার হিসেবে পরিচিত ছিলেন।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন নিশান্ত রানাতুঙ্গা। ৩ ফেব্রুয়ারি, ১৯৯৩ তারিখে শারজায় জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। এরপর, ৪ ফেব্রুয়ারি, ১৯৯৩ তারিখে একই মাঠে পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
প্রশাসনে অংশগ্রহণ
ক্রিকেট খেলা থেকে অবসর গ্রহণের পর শ্রীলঙ্কা ক্রিকেটের সম্মানীয় সম্পাদকের দায়িত্ব পালন করেছেন। এছাড়াও, সরকার কর্তৃক অন্তর্বর্তীকালীন ক্রিকেট পরিচালনা পরিষদের সম্পাদকের দায়িত্ব পালনকালে ২০১১ সালের ক্রিকেট বিশ্বকাপকে ঘিরে নতুন নির্মিত স্টেডিয়াম ও অবকাঠামো উন্নয়নে দায়িত্বপ্রাপ্ত হন। এরপূর্বে ইউপিএফএ সরকার কর্তৃক রাষ্ট্র নিয়ন্ত্রণাধীন শ্রীলঙ্কা রূপবাণী কর্পোরেশনের মহাপরিচালক হিসেবে মনোনীত হয়েছিলেন।
জানুয়ারি, ২০১২ সালে ক্রিকেট পরিচালনা পরিষদে সম্পাদক হিসেবে বিনাপ্রতিদ্বন্দ্বিতায় নির্বাচিত হন।   এ পর্যায়ে শ্রীলঙ্কা ক্রিকেটের সভাপতি উপলি ধর্মদাসা’র সাথে সম্পাদকের কাজে নিয়োজিত ছিলেন।
টেলিভিশন চ্যানেলের সিইও হিসেবে নিযুক্তকালে বেশকিছু বিতর্কের সাথে স্বীয় নামকে জড়িয়ে রেখেছেন নিশান্ত রানাতুঙ্গা। ঐ চ্যানেলটি রাষ্ট্রপতি মহিন্দ রাজাপক্ষের পরিবারের নিয়ন্ত্রণে থেকে ক্রিকেট পরিচালনা পরিষদ থেকে সম্প্রচার স্বত্ত্ব লাভ করে। ক্রিকেটবোদ্ধাদের অভিমত, শ্রীলঙ্কা ক্রিকেটের সম্পাদকের দায়িত্বে থেকে কার্লটন স্পোর্টস নেটওয়ার্কের সিইও’র দায়িত্ব পালন করা স্বার্থোদ্ধারের শামিল।
ক্যারোলিনা প্লিস্কোভা
ক্যারোলিনা প্লিস্কোভা (, জন্ম ২১ মার্চ ১৯৯২) একজন চেক টেনিস খেলোয়াড়।
প্লিস্কোভা তার কর্মজীবনে  ডব্লিউটিএ ট্যুরেে ছয়টি একক এবং পাঁচটি দ্বৈত টেনিস শিরোনাম, সেইসাথে  ITF সার্কিটেে দশটি একক এবং ছয়টি দ্বৈত টেনিস শিরোনাম জিতেছেন। ১৭ আগস্ট ২০১৫তে, পৃথিবীর একক টেনিসে তার স্থান ৭। ২৬ জুন ২০১৬তে, তিনি  দ্বৈত টেনিসে বিশ্বের ১৯ নম্বর এ  স্থান করে নেন। জুনিয়র হিসেবে ক্যারোলিনা প্লিস্কোভা ২০১০ সালে অস্ট্রেলিয়ান ওপেনের মেয়েদের সিঙ্গলসে  ফাইনালে লরা রবসনকে পরাজিত করেন। ২০১৫ ফেড কাপ ওয়ার্ল্ড গ্রুপ ফাইনালে দুটি ম্যাচে জেতা সহ, ফেড কাপে চেক প্রজাতন্ত্রের  জন্য  খেলে প্লিস্কোভার জয়পরাজয় রেকর্ড হল ৯-২ ।
ব্যক্তিগত জীবন
thumb|300x300px|২০১২ সালে প্লিস্কোভা যমজ বোন দুজন প্লিস্কোভা লোউনিতে জন্মগ্রহণ করেন।তার মাতার নাম মার্টিনা প্লিস্কোভা এবং পিতার নাম রাডেক প্লিস্কোভা । তার একটি যমজ বোন আছেন যাঁর নাম ক্রিস্টিনা। ক্রিস্টিনাও,একজন টেনিস খেলোয়াড়।তিনি ২০১০ সালে জুনিয়র উইম্বিল্ডেন জেতেন।
গ্র্যান্ড স্ল্যাম টুর্নামেন্ট দক্ষতা সময়রেখা
Current through 2016 Wimbledon Championships.
পান্তুলা রামা
পান্তুলা রামা একজন গায়ক এবং যন্ত্রশিল্পী যিনি কর্ণাটকীয় সংগীত বিশারদ। তিনি কর্ণাটকী কন্ঠ সংগীত এবং বাদ্যযন্ত্র (বেহালা এবং ভায়োলা) উভয় ক্ষেত্রেই একজন অত্যন্ত দক্ষ শিল্পী। তিনি শিক্ষা এবং কলা ক্ষেত্রেওও নিজের জন্য একটি স্থান তৈরি করেছেন। এক বিস্ময়কর সংগীত ক্ষমতাযুক্ত শিশু, পান্তুলা, আট বছর বয়সে পূর্ণাঙ্গ সংগীতানুষ্ঠান শুরু করেছিলেন। ডঃ পান্তুলা রামা বর্তমানে একজন জনপ্রিয় এবং অন্বেষিত শিল্পী।
কর্ম জীবন
ডঃ রামা তাঁর বাবা শ্রী পান্তুলা গোপাল রাওয়ের কাছ থেকে সংগীতের প্রাথমিক প্রশিক্ষণ নিয়েছিলেন। তাঁর সংগীত ব্যক্তিত্বটি পরে "সংগীত কলাসাগর" শ্রী ইভাতুরি বিজয়েশ্বর রাওয়ের কাছ আকার পেয়েছিল। একটি বিস্তৃত সংগীত ভাণ্ডার এবং একটি অত্যন্ত কল্পনাপ্রবণ পদ্ধতির সাহায্যে, তিনি পুরানো এবং নতুন সুরকারদের কাজের ব্যাখ্যা করার জন্য বিখ্যাত। উজ্জ্বল শৈল্পিকতার জন্য তাঁর অনন্য শৈলীর স্বতন্ত্রতা, রচনার স্পষ্টতা, একটি সর্বদা সতেজ পদ্ধতি এবং কর্ণাটকী সংগীতের বিভিন্ন উপাদানগুলির একটি নিখুঁত ভারসাম্য, সারা বিশ্ব জুড়ে শ্রোতাদের মন্ত্রমুগ্ধ করে। তিনি তাঁর রাগম, তানম, পল্ল্বীর (কর্ণাটকী সংগীতের শ্রেষ্ঠ রচনা) অনন্য নির্মাণের জন্য জনপ্রিয়। তিনি অনায়াসে বুদ্ধি এবং নান্দনিকতা মিশ্রিত করে শ্রোতাদেরকে ভাবাবেশে মুগ্ধ করে ফেলেন। রামা অন্ধ্র বিশ্ববিদ্যালয় থেকে কর্ণাটকী সংগীতে ডক্টরেট ডিগ্রিধারী। তিনি একজন শিক্ষাবিদ। তিনি "শেপিং অফ অ্যান আইডিয়াল কার্ণাটিক মিউজিশিয়ান থ্রু সাধনা" শিরোনামে একটি বই লিখেছেন। তিনি পরবর্তী প্রজন্মের সংগীতশিল্পীদের জন্য একজন অনুপ্রেরণা স্বরূপ।
তাঁর জীবন অভিজ্ঞতা এবং এই দিকে গভীর মননের ফলস্বরূপ, রামা ২০১৬ সালে তাঁর সকলের জন্য-সামাজিক-সাংস্কৃতিক আন্দোলন শুরু করেছেন, যার নাম তিনি দিয়েছেন "পা রা - সুপ্রীম।" তিনি সর্বকনিষ্ঠ কণ্ঠশিল্পী হিসেবে অল ইন্ডিয়া রেডিও কর্তৃক মর্যাদাপূর্ণ ‘শীর্ষ গ্রেড’ পেয়েছেন। তিনি বি-হাই গ্রেডযুক্ত বেহালা এবং ভায়োলা বাদক।
পান্তুলা বিবাহ করেছেন একজন নামকরা বেহালাবিদ কণ্ঠশিল্পী এবং ভায়োলা শিল্পী এম.এস.এন. মুর্তিকে। এই যুগল একসঙ্গে তাঁদের পরিবেশনা দিয়ে সংগীত প্রেমীদের মুগ্ধ করেছেন।
পুরস্কার
সংগীতের ক্ষেত্রে তাঁর অসামান্য অবদানের জন্য তিনি অসংখ্য পুরস্কার এবং উপাধি পেয়েছেন।
সামোয়ার ভূগোল
thumb|right|200px| সেভাই (Savai'i) দ্বীপের দক্ষিণ-পূর্ব তটভূমি thumb|right|200px| উপলু (Upolu) দ্বীপের ফালেফা উপত্যকা
স্বাধীন সামোয়া রাষ্ট্র বা সংক্ষেপে সামোয়া দক্ষিণ প্রশান্ত মহাসাগরের বুকে দুটো বড় দ্বীপ উপলু (Upolu) ও সেভাই (Savai'i) এবং আটটি ছোট ছোট দ্বীপ দ্বারা গঠিত স্বাধীন রাষ্ট্র যা হাওয়াই দ্বীপপুঞ্জ আর নিউজিল্যান্ডের মাঝামাঝি অবস্থিত। সামোয়ার অবস্থান পলিনেশীয় দ্বীপসমূহের প্রায় কেন্দ্রবিন্দুতে।
ভূপ্রকৃতি
সামোয়ার প্রধান দুটি দ্বীপ ঊপলু এবং সেভাই ছাড়াও এই দুই দ্বীপের মাঝে অ্যাপোলিমা প্রণালীতে (Apolima Strait) অবস্থিত মানোনো (Manono) ও অ্যাপোলিমা (Apolima) দ্বীপে লোকবসতি আছে। এছাড়া মানোনো ও অ্যাপোলিমার মাঝখানে লোকবসতিহীন নামুয়া (Namua) দ্বীপ ও উপলুর পূর্ব প্রান্তের দিকে লোকবসতিহীন আলেইপাতা দ্বীপপুঞ্জ (Aleipata Islands) অবস্থিত। প্রধান দুই দ্বীপের ভৌগোলিক বৈশিষ্ট্য হচ্ছে সরু উপকূলীয় সমভূমি এবং দ্বীপের মাঝখানে পাথুরে আগ্নেয় ভূমি।
ভুমি ব্যবহারঃ
চাষযোগ্য জমি: ২১.২%
শষ্য ভূমি: ২৪.৩৮%
অন্যান্য: ৫৪.৪২%
প্রাকৃতিক সম্পদ
সামোয়ার প্রধান প্রাকৃতিক সম্পদ হচ্ছে বনভূমি ও বনজ শক্ত কাঠ। এছাড়াও আছে মাছ ও পানি বিদ্যুৎ (Hydro Power)।
আবহাওয়া
সামোয়ার আবহাওয়া হচ্ছে গ্রীষ্মমন্ডলীয়, নভেম্বর থেকে এপ্রিল মাস বর্ষাকাল।
প্রাকৃতিক দূর্যোগঃ
বছরের কিছু সময় ঘূর্ণিঝড়ের বা সাইক্লোনের প্রকোপ থাকে। এছাড়া আগ্নেয়গিরির অগ্নুৎপাত সামোয়ার বড় প্রাকৃতিক দুর্যোগ।
শ্রেষ্ঠ চিত্রনাট্য বিভাগে গোল্ডেন গ্লোব পুরস্কার
শ্রেষ্ঠ চিত্রনাট্য বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চিত্রনাট্যের জন্য প্রদান করা হয়। ১৯৪৮ সাল থেকে এই চলচ্চিত্র পুরস্কার প্রদান করা হয়ে আসছে।
কোয়েন্টিন টারান্টিনো এই বিভাগে সর্বাধিক তিনবার পুরস্কৃত হন। এই বিভাগে সবচেয়ে সাম্প্রতিক পুরস্কার বিজয়ী মার্টিন মাকডনা দ্য বানশিস অব ইনিশেরিন (২০২২) চলচ্চিত্রের চিত্রনাট্যের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চিত্রনাট্যকারদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
বিজয়ী ও মনোনীতদের তালিকা
থাম্ব|120px|[[জোসেফ এল. ম্যাংকাভিৎস অল অ্যাবাউট ইভ (১৯৫০)-এর জন্য পুরস্কৃত হন।]] থাম্ব|120px|[[এরিখ সেগাল লাভ স্টোরি (১৯৭০)-এর জন্য পুরস্কৃত হন।]] থাম্ব|120px|[[ফ্রান্সিস ফোর্ড কোপলা দ্য গডফাদার (১৯৭২)-এর জন্য পুরস্কৃত হন।]] থাম্ব|120px|[[অলিভার স্টোন মিডনাইট এক্সপ্রেস (১৯৭৮) এবং বর্ন অন দ্য ফোর্থ অব জুলাই (১৯৮৯)-এর জন্য পুরস্কৃত হন।]] থাম্ব|120px|[[উডি অ্যালেন দ্য পার্পল রোজ অব কায়রো (১৯৮৫) এবং মিডনাইট ইন প্যারিস (২০১১)-এর জন্য দুইবার পুরস্কৃত হন।]] থাম্ব|120px|[[বেরনার্দো বেরতোলুচ্চি দ্য লাস্ট এম্পেরার (১৯৮৭)-এর জন্য পুরস্কৃত হন।]] থাম্ব|120px|[[কোয়েন্টিন টারান্টিনো পাল্প ফিকশন (১৯৯৪), জ্যাঙ্গো আনচেইন্ড (২০১২) ও ওয়ান্স আপন আ টাইম ইন হলিউড (২০১৯)-এর জন্য তিনবার পুরস্কৃত হন।]] থাম্ব|120px|[[অ্যালান বল (চিত্রনাট্যকার)|অ্যালান বল আমেরিকান বিউটি (১৯৯৯)-এর জন্য পুরস্কৃত হন।]] থাম্ব|120px|[[আলেকজান্ডার পেইন অ্যাবাউট স্মিট (২০০২) ও সাইডওয়েজ (২০০৪)-এর জন্য দুইবার পুরস্কৃত হন।]] থাম্ব|120px|[[সোফিয়া কোপলা লস্ট ইন ট্রান্সলেশন (২০০৩)-এর জন্য পুরস্কৃত হন।]] থাম্ব|120px|[[কোয়েন ভ্রাতৃদ্বয়|জোয়েল ও ইথান কোয়েন নো কান্ট্রি ফর ওল্ড মেন (২০০৭)-এর জন্য পুরস্কৃত হন।]] থাম্ব|120px|[[জেসন রাইটম্যান আপ ইন দি এয়ার (২০০৯)-এর জন্য পুরস্কৃত হন।]] থাম্ব|120px|[[অ্যারন সর্কিন দ্য সোশ্যাল নেটওয়ার্ক (২০১০), স্টিভ জবস (২০১৫) ও দ্য ট্রায়াল অব দ্য শিকাগো সেভেন (২০২০)-এর জন্য পুরস্কৃত হন।]] থাম্ব|120px|[[স্পাইক জোন্স হার (২০১৩)-এর জন্য পুরস্কৃত হন।]] থাম্ব|120px|[[আলেহান্দ্রো গোন্সালেস ইনারিতু|আলেহান্দ্রো জি. ইনারিতু বার্ডম্যান (২০১৪)-এর জন্য পুরস্কৃত হন।]] থাম্ব|120px|[[ড্যামিয়েন শ্যাজেল লা লা ল্যান্ড (২০১৬)-এর জন্য পুরস্কৃত হন।]] থাম্ব|120px|[[মার্টিন মাকডনা থ্রি বিলবোর্ডস আউটসাইড এবিং, মিজুরি (২০১৭) ও দ্য বানশিস অব ইনিশেরিন (২০২২)-এর জন্য দুইবার পুরস্কৃত হন।]] থাম্ব|120px|[[পিটার ফ্যারেলি গ্রিন বুক (২০১৮)-এর জন্য পুরস্কৃত হন।]] থাম্ব|120px|[[কেনেথ ব্র্যানা বেলফাস্ট (২০২১)-এর জন্য পুরস্কৃত হন।]]
চাওলুং
চাওলুংগণ
চাওলুং চুকাফা থেকে আরম্ভ করে চাওলুং চুতুফা পর্যন্ত চাওলুং উপাধি দেওয়া হয়েছিল তারপর সকলকে অর্থাৎ চাওফা ত্যাও খামতী থেকে চাওফা বলা হয়।
টিপু সুলতান (দ্ব্যর্থতা নিরসন)
টিপু সুলতান দ্বারা বুঝানো হতে পারেঃ
বিরসা মুন্ডা হকি স্টেডিয়াম
মুন্ডা হকি স্টেডিয়াম বা রাঁচি হকি স্টেডিয়াম হল ঝাড়খণ্ডের রাঁচিতে অবস্থিত একটি ফিল্ড হকি স্টেডিয়াম। এটি হকি ইন্ডিয়া লিগের ফ্র্যাঞ্চাইজি রাঁচি রয়সের হোম গ্রাউন্ড হিসেবে কাজ করে।
এটি রাঁচির নিকটে মোরাবাদিতে অবস্থিত এবং এর ধারণক্ষমতা প্রায় ৫,০০০ জন। হকি ইন্ডিয়া লিগের দল রাঁচি রাইনোসেরও এটি হোম গ্রাউন্ড ছিল।
মালাক্কা (শহর)
মালাক্কা মালয়েশিয়ার শহর ও সমুদ্রবন্দর এবং মালাক্কা অঙ্গরাজ্যের রাজধানী। শহরটি মালয় উপদ্বীপের দক্ষিণ-পূর্ব উপকূলে, ভারত মহাসাগর ও দক্ষিণ চীন সাগরকে সংযোগকারী মালাক্কা প্রণালীর তীরে অবস্থিত। আনুমানিক ১৪০৩ খ্রিষ্টাব্দে মালয়ের জনৈক পলাতক রাজা এই শহরটি প্রতিষ্ঠা করেন। অচিরেই এটি দক্ষিণ-পূর্ব এশিয়ার একটি সমৃদ্ধ বাণিজ্যকেন্দ্রে পরিণত হয়। পালতোলা জাহাজের যুগের সময় মালাক্কা শহর ছিল মালয় উপদ্বীপের সবচেয়ে ব্যস্ত বন্দরগুলির একটি। কিন্তু মালাক্কা পোতাশ্রয়টি আধুনিক সমুদ্রগামী জাহাজগুলির জন্য উপযুক্ত নয় বলে বর্তমানে বন্দরের কর্মকাণ্ড উপকূলীয় বাণিজ্যের মধ্যেই সীমিত।
বিরসা মুন্ডা হকি স্টেডিয়াম
প্রাথমিকভাবে এটি ১৯৯০ এর দশকে নির্মিত হয় এবং পরবর্তীতে সংস্কার করা হয়। এটিকে ভারতের নতুন এবং সেরা স্টেডিয়াম বলে বিশ্বাস করা হয়। ২০০৯ সালের ২১শে নভেম্বর থেকে ঝাড়খণ্ডে আয়োজিত ৩৪তম জাতীয় গেমসের পূর্বসূচী হিসাবে ঝাড়খণ্ডের তৎকালীন রাজ্যপাল কে শঙ্করনারায়ণন এটি উদ্বোধন করেছিলেন।
মালাক্কা (শহর)
১৫শ শতকে মালাক্কার রাজারা মালয় উপদ্বীপের অধিকাংশ এবং সুমাত্রা দ্বীপের উপর নিয়ন্ত্রণ স্থাপন করেন। মালাক্কার মধ্য দিয়েই মালয় অঞ্চলে ইসলামের প্রচার ও প্রসার ঘটে। নৌপর্যটক আফঁসু দি আলবুকের্কির (Afonso de Albuquerque) নেতৃত্বে পর্তুগিজেরা ১৫১১ খ্রিষ্টাব্দে এই শহর দখল করে। পর্তুগিজ শাসনের সময় সেন্ট ফ্রান্সিস জেভিয়ার এখানে খ্রিস্টধর্ম প্রচার করেন। ১৬৪১ সালে ওলন্দাজরা শহরটি দখল করে। তখন থেকে ১৮২৪ সাল পর্যন্ত শহরটি ওলন্দাজদের নিয়ন্ত্রণে ছিল, তবে মাঝে ১৭৯৫-১৮০২ এবং ১৮১১-১৮১৮, এই দুই সময়ে এটি ব্রিটিশদের অধীনে ছিল। ১৮২৪ সালের পর সুমাত্রা দ্বীপের বেনকুলেন (বর্তমান বেংকুলু) শহরের বিনিময়ে যুক্তরাজ্যে ওলন্দাজদের কাছ থেকে নিয়ে নেয়। সিঙ্গাপুরের উন্নতির সাথে সাথে মালাক্কা শহরের অবনতি ঘটতে থাকে। ১৮২৬ থেকে ১৯৪৬ সাল পর্যন্ত মালাক্কা শাসনের কাজ পেনাং ও সিঙ্গাপুরের সাথে একত্রে পরিচালিত হত।
বিরসা মুন্ডা হকি স্টেডিয়াম
প্রায় ৭ কোটি টাকা ব্যয়ে স্টেডিয়ামটি তৈরি করা হয়েছে। এটিতে দিন এবং রাতের ম্যাচের জন্য একটি ফ্লাডলাইট সুবিধা, ইভেন্টগুলির সরাসরি সম্প্রচারের জন্য একটি বিশাল স্ক্রিন এবং একটি ইলেকট্রনিক স্কোর বোর্ড রয়েছে।  অ্যাস্ট্রো টার্ফ জার্মানি থেকে আমদানি করা হয়েছে।
মালাক্কা (শহর)
বর্তমানে এখানে সাড়ে চার লক্ষ লোকের বাস।
পান্থশালা
পান্থশালা পথের ধারে বা ব্যবসায়িক লোকসমাগম স্থলে পথচারী, বিশেষ করে ব্যবসায়ীদের জন্য নির্মিত দালান। পথচারী ও ব্যবসায়ীরা এতে রাত যাপন করেন। একে সরাইখানা, ক্যারাভান সরাই বা পানশালাও বলা হয়।
নাউতারা ইউনিয়ন
অবস্থান
৬নং নাউতারা ইউনিয়ন নীলফামারী জেলার ডিমলা উপজেলা সদরের দক্ষিণ-পূর্বে অবস্থিত। এ ইউনিয়নের উত্তরে খগাখড়িবাড়ী ইউনিয়ন, পূর্বে খালিশা চাপানী ইউনিয়ন ও ঝুনাগাছা চাপানী ইউনিয়ন, দক্ষিণে জলঢাকা উপজেলা এবং পশ্চিমে ডিমলা অবস্থিত। এ ইউনিয়নের মাঝ বরাবর  নাউতারা নদী এবং পূর্ব দিকে তিস্তা সেচ ক্যানেল বয়ে গেছে।
প্রশাসনিক এলাকা
নাউতারা ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রাম সমূহ-
জনসংখ্যা
নাউতারা ইউনিয়নের মোট জনসংখ্যা= ৩১,৬৫০ জন
শিক্ষা
উল্লেখযোগ্য শিক্ষাপ্রতিষ্ঠান-
অর্থনীতি
নাউতারা ইউনিয়নের অর্থনীতি মূলত কৃষি নির্ভর। এ ইউনিয়নের প্রধান ফসল ধান। তবে ধান ছাড়াও বর্তমানেভূট্টা, গম সহ আরও নানা ধরনের ফসল ফলানো হচ্ছে।
শাহজালাল জামেয়া ইসলামিয়া স্কুল এন্ড কলেজ
শাহজালাল জামেয়া ইসলামিয়া স্কুল এন্ড কলেজ' হলো সিলেট জেলার মিরাবাজারে অবস্থিত একটি শিক্ষাপ্রতিষ্ঠান।
অবস্থান
শাহজালা জামেয়া ইসলামিয়া স্কুল এন্ড কলেজ সিলেট জেলার মিরাবাজারের সোবহানীঘাট রোডের পাশে অবস্থিত।
ইতিহাস
শাহজালাল জামেয়া ইসলামিয়া স্কুল এন্ড কলেজ ১৯৭৮ সালের ২৬শে জানুয়ারিতে প্রাথমিক বিদ্যালয় হিসেবে প্রতিষ্ঠিত হয় এবং পরবর্তীতে ১৯৯৮ সালে এটি এমপিও ভুক্ত হয়। ১৯৯৩ সালে বিদ্যালয়টি মাধ্যমিক পর্যায়ের পাঠদান এবং ২০০০ সালে উচ্চ মাধ্যমিক পর্যায়ের পাঠদান ও শ্রেণি কার্যক্রম শুরু করে। ২০১৬ সাল থেকে অত্র প্রতিষ্ঠানে ইংরেজি মাধ্যমেও পাঠদান শুরু হয়।
শিক্ষকবৃন্দ
শাহজালাল জামেয়া ইসলামিয়া স্কুল এন্ড কলেজের বর্তমান অধ্যক্ষ জনাব মোহাম্মদ গোলাম রাব্বানী। এছাড়াও প্রাথমিক, মাধ্যমিক ও উচ্চ মাধ্যমিক পর্যায়ে শিক্ষার্থীদের পাঠদানের জন্য অত্র প্রতিষ্ঠানে আরো ৯৭জন শিক্ষক-শিক্ষিকা কর্মরত আছেন।
ব্যবস্থাপনা
শাহজালাল জামেয়া ইসলামিয়া স্কুল এন্ড কলেজ পরিচালনা ও ব্যবস্থাপনার জন্য ৮ সদস্যের একটি গভর্নিং বডি রয়েছে। গভর্নিং বডির সভাপতি অধ্যাপক ফজলুর রহমান এবং সদস্য সচিব জনাব গোলাম রাব্বানী।
শিক্ষা কার্যক্রম
অত্র শিক্ষাপ্রতিষ্ঠানে প্লে থেকে দ্বাদশ শ্রেণি পর্যন্ত পাঠদান করা হয়ে থাকে।
সহ-শিক্ষা কার্যক্রম
শিক্ষার্থীরা লেখাপড়ার পাশাপাশি বিভিন্ন বার্ষিক ক্রীড়া ও সাংস্কৃতিক প্রতিযোগিতায় অংশ গ্রহণ করে থাকে।
ফলাফল
শাহজালাল জামেয়া ইসলামিয়া স্কুল এন্ড কলেজের ফলাফল অত্যন্ত সন্তোষজনক। এটি সিলেট শিক্ষা বোর্ডের শীর্ষ ২০ টি শিক্ষাপ্রতিষ্ঠানের মধ্যে অন্যতম।
আবদুল করিম (বীর বিক্রম)
আবদুল করিম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আবদুল করিমের জন্ম চট্টগ্রাম জেলার চন্দনাইশ উপজেলার গাছবাড়িয়ায়। তার বাবার নাম আমদু মিয়া এবং মায়ের নাম বিলকিস খাতুন। তার স্ত্রীর নাম মঞ্জুমান করিম। তাদের পাঁচ ছেলে ও দুই মেয়ে।
কর্মজীবন
আবদুল করিম চাকরি করতেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ১৯৭১ সালে তার পদবি ছিল নায়েব সুবেদার। মুক্তিযুদ্ধ শুরু হলে বিদ্রোহ করে যোগ দেন যুদ্ধে। প্রতিরোধযুদ্ধ শেষে প্রথমে ৩ নম্বর সেক্টরের সিমনা সাব-সেক্টরে। পরে এস ফোর্সের অধীনে যুদ্ধ করেন।
মুক্তিযুদ্ধে ভূমিকা
১৯৭১ সালের ৬ ডিসেম্বর সরাইল দখলের পর মুক্তিবাহিনী ও মিত্রবাহিনী যৌথভাবে এগিয়ে যেতে থাকে আশুগঞ্জ অভিমুখে। ৮ ডিসেম্বর তারা একই সঙ্গে আশুগঞ্জের পূর্ব দিকে আজবপুর ও দুর্গাপুরের কাছে পৌঁছে। সেখানে পৌঁছার পর তারা জানতে পারে, আশুগঞ্জ থেকে পাকিস্তানিরা সরে গেছে। ৯ ডিসেম্বর দুপুরের দিকে উত্তর-পূর্ব দিক থেকে মিত্রবাহিনীর অগ্রগামী একটি দল হঠাৎ আশুগঞ্জে এগিয়ে যায়। কিন্তু তারা পাকিস্তান সেনাবাহিনীর ফাঁদে পড়ে। আশুগঞ্জ বিদ্যুৎকেন্দ্রের ৫০ গজের মধ্যে পৌঁছামাত্র পাকিস্তান সেনাবাহিনী সর্বশক্তি দিয়ে আক্রমণ করে। ওই আক্রমণ ছিল অনভিপ্রেত। মিত্রবাহিনীর ওই দল এ ধরনের আক্রমণের জন্য প্রস্তুত ছিল না। কারণ, তাদের বলা হয়েছিল, আশুগঞ্জ শত্রুমুক্ত। পাকিস্তান সেনাবাহিনীর আক্রমণে তাদের ব্যাপক ক্ষয়ক্ষতি হয়। চারটি ট্যাংক ধ্বংস ও ১২০ জন সেনা শহীদ হন। মিত্রবাহিনীর এই দলটির অক্ষত পাঁচটি ট্যাংক পদাতিক সেনাদের পশ্চাদপসরণের সুবিধার্থে নিজেদের নিরাপত্তা বিপন্ন করে পাকিস্তান সেনাবাহিনীর ওপর পাল্টা আক্রমণ চালায়। কারণ, তারা শহীদ ও আহতদের ফেলে পশ্চাদপসরণে মোটেও আগ্রহী ছিল না। তখন পাকিস্তান সেনাবাহিনী নিজেদের সাময়িক সাফল্যে মাত্রাতিরিক্ত উৎসাহী হয়ে ওঠে। তারা নিজেদের সুরক্ষিত প্রতিরক্ষা অবস্থান থেকে বেরিয়ে পাল্টা-আক্রমণ চালায়। এ সময় মুক্তিবাহিনীর ওপর নির্দেশ আসে, মিত্রবাহিনীর সাহায্যে এগিয়ে যাওয়ার। নির্দেশ পেয়ে তারা দ্রুত দুর্গাপুর গ্রামে অবস্থান নেন। তখন মিত্রবাহিনীর আক্রান্ত সেনারা পশ্চাদপসরণ করে সেখানে আসছিলেন। তাদের পেছনে ধাওয়ারত পাকিস্তানি সেনাদের দল। আবদুল করিমসহ মুক্তিযোদ্ধারা দেখতে পেলেন, ধাওয়ারত পাকিস্তানি সেনা হাজারের ওপরে। তারা লাইন ধরে সামনে ছুটে আসছে। এর আগেই মিত্রবাহিনীর সেনারা মুক্তিযোদ্ধাদের সহায়তায় পশ্চাদপসরণ সম্পন্ন করেছেন। পাকিস্তানি সেনাদের অগ্রসরমাণ দল মুক্তিযোদ্ধাদের অস্ত্রের আওতায় আসামাত্র গর্জে উঠল মুক্তিযোদ্ধা সবার অস্ত্র। মেশিনগান, এলএমজি, রাইফেলসহ অন্যান্য অস্ত্রের একটানা গুলিবর্ষণের শব্দে প্রকম্পিত হয়ে ওঠে গোটা দুর্গাপুর। পাকিস্তানি সেনারা এ ধরনের প্রতিরোধ আশা করেনি। হতভম্ব পাকিস্তানি সেনাদের অনেকে দিগিবদিক জ্ঞানশূন্য হয়ে ছোটাছুটি শুরু করে। তারপর সেখানে ভয়াবহ যুদ্ধ। এই যুদ্ধে আবদুল করিম তার দল নিয়ে অসাধারণ বীরত্ব ও সাহস প্রদর্শন করেন। মুক্তিযোদ্ধাদের বীরত্বে পাকিস্তানি সেনাবাহিনী বিপুল ক্ষয়ক্ষতি স্বীকার করে নিজেদের প্রতিরক্ষা অবস্থানে ফিরে যেতে বাধ্য হয়।
টেড বোলি
খেলোয়াড়ী জীবন
প্রথম বিশ্বযুদ্ধের পূর্বে মাত্র এক মৌসুম নিয়মিতভাবে খেলার সুযোগ ঘটে বোলির। ১৯২০ সালে ক্রিকেট পুনরায় শুরু হলে তখন তার বয়স ৩০-এ চলে যায়। কিন্তু পরবর্তী চৌদ্দ বছর ব্যাটহাতে বিশ্বস্ততার পরিচয় দিয়ে নিজ কাউন্টি দলের পক্ষে রানের ফুলঝুরি ছোটান তিনি।
১৯২৭ থেকে ১৯২৯ সাল পর্যন্ত তিন মৌসুম কাউন্টি দলের পক্ষে বিশাল সংখ্যায় রান সংগ্রহ করেন।
টেস্ট ক্রিকেট
৩৯ বছর বয়সে ইংল্যান্ড ক্রিকেট দলের সদস্যরূপে মনোনীত হন। ১৯২৯ সালে দক্ষিণ আফ্রিকার বিপক্ষে দুই টেস্টে অংশগ্রহণের সুযোগ ঘটে তার। পরবর্তী শীত মৌসুমে হ্যারল্ড জিলিগানের নেতৃত্বাধীন এমসিসি দলের অন্যতম সদস্য হিসেবে নিউজিল্যান্ড ও অস্ট্রেলিয়া সফর করেন।
নিউজিল্যান্ডের বিপক্ষে চার টেস্টের সিরিজের তিনটিতে মাঠে নামেন। তন্মধ্যে অকল্যান্ডে ১০৯ রানের মনোরম ইনিংস উপহার দেন তিনি।
কাউন্টি ক্রিকেট
সাসেক্সে খেলাকালীন বেশ কিছুসংখ্যক বড় ধরনের জুটি গড়তে অংশ নেন। তন্মধ্যে দুইটি জুটির সংগৃহীত রান অদ্যাবধি কাউন্টি রেকর্ডরূপে টিকে আছে।
সাসেক্সের এই রেকর্ড চার বছর টিকেছিল। পরবর্তীতে জন ল্যাংগ্রিজের সাথে ৪৯০ রান তুলে নতুন রেকর্ডের জন্ম দেন। প্রথম উইকেট জুটিতে ইংল্যান্ডে এটি তৃতীয় সর্বোচ্চ, সর্বকালের চতুর্থ সর্বোচ্চ ও প্রথম-শ্রেণীর ক্রিকেটের যে-কোন উইকেটে অষ্টম সর্বোচ্চ রানের জুটি হিসেবে এটি স্বীকৃত।
হোভে অনুষ্ঠিত মিডলসেক্সের বিপক্ষের ঐ খেলায় বোলি তার ব্যক্তিগত সর্বোচ্চ ২৮৩ রানের ইনিংস খেলেছিলেন। এছাড়াও বোলি কার্যকরী লেগ স্পিনার হিসেবে দলে প্রভূতঃ ভূমিকা রেখেছেন।
অর্জনসমূহ
প্রতি মৌসুমেই কমপক্ষে ৫০ উইকেট পেয়েছেন তিনি। ১৯২৮ সালে ৯০ উইকেট লাভের পাশাপাশি ২,৩৫৯ রান তুলেন। ১৯৩০ সালে উইজডেন কর্তৃপক্ষ কর্তৃক বর্ষসেরা ক্রিকেটার মনোনীত হন তিনি।
৯ জুলাই, ১৯৭৪ তারিখে ৮৪ বছর বয়সে হ্যাম্পশায়ারের উইনচেস্টারে টেড বোলি’র দেহাবসান ঘটে।
এ.জে. আপেলগেট
এজে অ্যাপেলগেট একজন মার্কিন প্রাক্তন পর্নোগ্রাফিক অভিনেত্রী।
জীবনের প্রথমার্ধ
এজে অ্যাপেলগেট নিউ ইয়র্কের ম্যাসাপেকুয়ায় জন্মগ্রহণ করেন।
কর্মজীবন
অ্যাপেলগেট ২২ বছর বয়সে ২০১২ সালে প্রাপ্তবয়স্ক চলচ্চিত্র শিল্পে প্রবেশ করেন এবং প্রাথমিকভাবে মঞ্চ নাম কায়লি ইভান্স ব্যবহার করেন।
অ্যাপেলগেট এ.ভি.এন কে বলেন, তার যতদিন সম্ভব প্রাপ্তবয়স্ক শিল্পে কাজ করার পরিকল্পনা রয়েছে, হয়তো মিল্ফ পর্যন্ত। তিনি আরও বলেছিলেন যে, তিনি ভবিষ্যতে পরিচালনা করতে এবং নিজের প্রযোজনা সংস্থার আশা করছেন।
২০২১ সালে, অ্যাপলগেট তার ইনস্টাগ্রামে পোস্ট করেছেন যে, তিনি প্রাপ্তবয়স্ক শিল্প থেকে অবসর নিয়েছেন।
ব্যক্তিগত জীবন
অ্যাপেলগেট একটি ব্যক্তিগত প্রশিক্ষণের সনদের অর্জনের জন্য কোর্সে অংশগ্রহণ করেছে।
অ্যাপেলগেটের ইতালীয় বাক্যাংশ "ব্যালো ডি আমোর" (অনুবাদ:" ভালোবাসার নৃত্য") তার ডান নিতম্বে উলকি এঁকেছেন, প্রতিটি কানে তিনটি ছিদ্র এবং একটি নাভি ভেদ করা।
৮ ডিসেম্বর ২০১৯-এ, অ্যাপলগেট একটি পুত্র সন্তানের জন্ম দেন।
ওবায়দুর রহমান নবাব
ওবায়দুর রহমান নবাব (জন্ম: ১৮ ডিসেম্বর ১৯৯৮; ওবায়দুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব শেখ জামালের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৬–১৭ মৌসুমে, মাত্র ১৮ বছর বয়সে, কাতারি ফুটবল ক্লাব এস্পায়ার অ্যাকাডেমির যুব পর্যায়ের হয়ে খেলার মাধ্যমে নবাব ফুটবল জগতে প্রবেশ করেছেন এবং পরবর্তীকালে আল দুহাইলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, কাতারি ক্লাব আল দুহাইলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন;  আল দুহাইলের হয়ে এক মৌসুমে মাত্র ১ ম্যাচে অংশগ্রহণ করার পর ২০২১–২২ মৌসুমে তিনি বাংলাদেশী ক্লাব বসুন্ধরা কিংসে যোগদান করেছেন। বসুন্ধরা কিংসে এক মৌসুম অতিবাহিত করার পর আরেক বাংলাদেশী ক্লাব মুক্তিযোদ্ধা সংসদে ধারে যোগদান করেছেন, যেখানে তিনি সকল প্রতিযোগিতায় ১০ ম্যাচে ৩টি গোল করেছেন। ২০২২–২৩ মৌসুমে, তিনি বসুন্ধরা কিংস হতে শেখ জামালে যোগদান করেছেন।
প্রারম্ভিক জীবন
ওবায়দুর রহমান নবাব ১৯৯৮ সালের ১৮ই ডিসেম্বর তারিখে বাংলাদেশের ফেনী জেলা জন্মগ্রহণ করেছেন এবং সেখানেই তার শৈশব অতিবাহিত করেছেন।
সিক্সটিয়ার্স
সিক্সটিয়ার্স ( রুশ : Шестидесятники, ইউক্রেনীয় : Шістдесятники) হল সোভিয়েত বুদ্ধিজীবীদের একটি নতুন প্রজন্মের প্রতিনিধি, যাদের অধিকাংশই ১৯২৫ থেকে ১৯৪৫ সালের মধ্যে জন্মগ্রহণ করেন এবং ১৯৬৫ সালের শেষের দিকে এবং ১৯৬৫ সালের পর ইউএসএসআর-এর সংস্কৃতি ও রাজনীতিতে প্রবেশ করেন। ক্রুশ্চেভ থাও । তাদের বিশ্ব দৃষ্টিভঙ্গি স্তালিনের নিপীড়ন এবং শুদ্ধির বছরগুলির দ্বারা গঠিত হয়েছিল, যা সিক্সটিয়ারের অনেক নিকটবর্তী পরিবারকে প্রভাবিত করেছিল; এবং দ্বিতীয় বিশ্বযুদ্ধ, যেখানে তাদের মধ্যে অনেকেই যুদ্ধে স্বেচ্ছাপ্রণোদিত হয়েছিলেন।
সিক্সটিয়ারদের তাদের উদারপন্থী এবং সর্বগ্রাসী দৃষ্টিভঙ্গি এবং রোমান্টিকতাবাদ দ্বারা আলাদা করা হয়েছিল যা সঙ্গীত এবং ভিজ্যুয়াল আর্টে স্পষ্ট অভিব্যক্তি খুঁজে পেয়েছিল। যদিও সিক্সটিয়ারদের অধিকাংশই কমিউনিস্ট আদর্শে বিশ্বাস করতেন, তারা স্তালিনের শাসন এবং মৌলিক নাগরিক স্বাধীনতার উপর দমন-পীড়নের জন্য দৃঢ়ভাবে হতাশ হয়ে পড়েছিলেন।
" পেরেস্ট্রোইকা " এবং " গ্লাসনোস্ট " নীতির শুরুর পরে, (১৯৮০-এর দশকের শেষের দিকে - 1990-এর দশকের শুরুর দিকে), "সিক্সটিয়ার" শব্দটি নতুন প্রজন্মের কমিউনিস্ট অভিজাতদের প্রতিনিধিদের বোঝাতেও ব্যবহৃত হয়েছিল যাদের রাজনৈতিক মতামত ১৯৫০-এর দশকের শেষভাগে গঠিত হয়েছিল। - ১৯৬০ এর দশকের প্রথম দিকে। এর মধ্যে রয়েছে রাজনীতিবিদ এম. গর্বাচেভ, ও. ইয়াকভলেভ, দার্শনিক এ. জিনোভিয়েভ, এম. মামারদাশভিলি, ওয়াই লেভাদা, রাষ্ট্রবিজ্ঞানী এ. বোভিন, এফ. বার্লাটস্কি, গণমাধ্যম সম্পাদক - ভি. কোরোটিচ, ই. ইয়াকভলেভ, এস. জালিগিন এবং অনেকে.